**תקנון התחרות "מה צילמתם בקיץ האחרון"**

**תקנון זה מנוסח בלשון זכר מטעמי נוחות אך מיועד לשני המינים.**

1. המחלקה לגאוגרפיה, באוניברסיטה העברית בירושלים עורכת תחרות צילומים של טיולי סטודנטים מהמחלקה לגאוגרפיה בחופשת הסמסטר האחרונה.
2. בתחרות יש שני זוכים: **חביב הקהל**, ו**פרס השופטים**.
3. הפרסים בתחרות: פרס כספי של 500 ₪ למקום ראשון בשתי הקטגוריות

**שימו לב! ניתן לשלוח תמונות לתחרות עד תאריך 20/10/2022 עד שעה 10:00 בבוקר בלבד! תמונות שישלחו לאחר מכן לא יתקבלו לתחרות.**

**4. השתתפות:
א**. זכאים להשתתף סטודנטיות וסטודנטים של המחלקה לגאוגרפיה באוניברסיטה העברית שישלחו למייל: carmitcg@savion.huji.ac.il תמונה שצילמו בעצמם בטיול שהם עשו בחופשת סמסטר האחרונה.

**ב.** יש לציין בגוף ההודעה את: שם הצלם ופרטי ההתקשרות איתו, שנת הלימודים לתואר, תיאור התמונה, מיקום (נ"צ) , תאריך ושעה של הצילום.

**ג.** יש להפעיל את שירותי המיקום של הצילום כדי שיירשם הנ"צ של התמונה. לא יתקבלו תמונות ללא מרכיב זה.

**ד.** יש לשלוח תמונות ברזולוציה של מינימום 1 מגה לאימייל: carmitcg@savion.huji.ac.il

**ה.** ניתן להשתתף בתחרות פעם אחת בלבד.

**ו.** יש לשלוח תמונה אחת בלבד. סטודנט שישלח יותר מתמונה אחת – לא ישתתף.

**ז.** **התמונות שישתתפו יפורסמו, כולן או חלקן, בעמוד הפייסבוק של המחלקה בין התאריכים 20/10/2022 בשעה 10:00 עד 25/10/2022 , בשעה 10:00. בתקופה זו ניתן לצבור לייקים לתחרות 'חביב הקהל'.**

**ח.** במשלוח התמונות למחלקה הסטודנט מצהיר כי הוא בעל זכויות היוצרים בתמונות וכי הוא אינו מפר זכויות של צד ג'. הסטודנט מאשר למחלקה לעשות שימוש בתמונות למטרות פרסום לרבות עמוד הפייסבוק. יודגש שהמחלקה לגאוגרפיה רשאית לפרסם את כל התמונות, גם תמונות שלא זכו בתחרות.
**ט.** לאחר עריכת התחרות תצור המחלקה קשר עם הזוכים.

**5. עריכת התחרות:**

**א.** התחרות תיערך על ידי בחירת התמונה הטובה ביותר על ידי פאנל שופטים (פרס 'השופטים') ולפי כמות הלייקים שכל תמונה תקבל (פרס 'חביב הקהל'). פאנל שופטים יורכב מאנשי המחלקה לגאוגרפיה. במעמד זה יבחר הזוכה.

**ב.** המחלקה רשאית לבחור יותר מזוכה אחד או להחליט שלא לבחור אף זוכה בתחרות מכל סיבה שהיא.

**ג.** במקרה של תיקו במספר הלייקים לפרס 'חביב הקהל' במועד סגירת התחרות, יארך מועד התחרות בעוד 24 שעות, עד 26/10/2022 בשעה 10:00

**ד.** בין הקריטריונים שיישקלו ע"י הפאנל השופטים (פרס השופטים):

* עמידה בכללי התחרות
* איכות הצילום
* גיוון
* חשיבה מקורית
* יצירתיות .

**6. מימוש הזכייה:**

**א.** באם הזוכה לא יממש את זכייתו בתוך שבועיים מיום קבלת ההודעה, רשאית המחלקה למסור את הפרס לזוכה שהגיע למקום השני בתחרות, וכן הלאה.

**7. תנאים כלליים:**

**א.** המחלקה שומרת לעצמה את הזכות, לבטל או לשנות חלקים בתחרות או בתקנון על פי שקול דעתה הבלעדי במקרה בו יתברר כי חלה תקלה, שיבוש, הפרעה או מניעה אשר יש בה כדי למנוע מהמשתתפים את היכולת להשתתף ו/או מכל סיבה מהותית אחרת.